2005D0816 — LV — 27.11.2015 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2005. gada 21. novembris), ar ko Igaunijas Republikai atļauj lietot noteiktas aptuvenās aplēses PVN pašu resursu resursu bāzes aprēķinam (izziņots ar dokumenta numuru K(2005) 4423) (Autentisks ir tikai teksts igauņu valodā) (2005/816/EK, Euratom) (OV L 305, 24.11.2005., 37. lpp)

Grozīta ar:









▼B

KOMISIJAS LĒMUMS

(2005. gada 21. novembris),

ar ko Igaunijas Republikai atļauj lietot noteiktas aptuvenās aplēses PVN pašu resursu resursu bāzes aprēķinam

(izziņots ar dokumenta numuru K(2005) 4423)

(Autentisks ir tikai teksts igauņu valodā)

(2005/816/EK, Euratom)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes 1989. gada 29. maijs Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi ( 1 ), un jo īpaši tās 13. pantu, tā kā: (1) Saskaņā ar 28. pantu Sestajā Padomes 1977. gada 17. maija Direktīvā par to, kā saskaņojami dalībvalstu tiesību akti par apgrozījuma nodokļiem – Kopēja pievienotās vērtības nodokļu sistēma: vienota aprēķinu bāze ( 2 ), turpmāk tekstā “Sestā direktīva”, dalībvalstis var turpināt atbrīvot vai aplikt ar nodokli noteiktus darījumus. Šie darījumi ir jāņem vērā PVN resursu bāzes noteikšanai. (2) Akta par Igaunijas Republikas pievienošanos Eiropas Kopienām ( 3 ) VI pielikuma 7. iedaļas (Nodokļu politika) 1. daļa atļauj Igaunijas Republikai piemērot Sestās direktīvas 28. panta 3. punkta noteikumus, lai atbrīvotu no PVN noteiktus darījumus, kuri uzskaitīti Sestās direktīvas F pielikumā. (3) Igaunijas Republika nevar veikt precīzu PVN pašu resursu bāzes aprēķinu noteiktām darījumu kategorijām, kas ir uzskatītas Sestās direktīvas F pielikuma 17. punktā. Šāds aprēķins varētu radīt nesamērīgu administratīvu apgrūtinājumu, kas nebūtu attaisnojams saistībā ar attiecīgo darījumu ietekmi uz Igaunijas Republikas kopējo PVN resursu bāzi. Igaunijas Republika var veikt aprēķinu, izmantojot aptuvenus novērtējumus šīm darījumu kategorijām, kas ir uzskatītas Sestās direktīvas F pielikumā. Igaunijas Republikai tāpēc ir jāatļauj aprēķināt PVN bāzi, lietojot aptuvenus novērtējumus saskaņā ar Regulas (EEK, Euratom) Nr. 1553/89 6. panta 3. punkta otro ievilkumu. (4) Padomdevēja komiteja par pašu resursiem ir apstiprinājusi ziņojumu, kurā apkopoti tās locekļu viedokļi par šo lēmumu, tā kā: IR PIEŅĒMUSI ŠO LĒMUMU.







1. pants

Lai aprēķinātu PVN pašu resursu bāzi no 2004. gada 1. maija, Igaunijas Republikai ir atļauts lietot aptuvenas aplēses attiecībā uz šādu darījumu kategoriju, kas minēta Sestās direktīvas F pielikumā:

1) Pasažieru pārvadājumi (F pielikuma 17. punkts).

▼M1

1.a pants

Atkāpjoties no šā lēmuma 1. panta, lai aprēķinātu PVN pašu resursu bāzi no 2015. gada 1. janvāra līdz 2020. gada 31. decembrim, Igaunijas Republikai ir atļauts izmantot 0,23 % no starpbāzes attiecībā uz darījumiem, kas minēti Padomes Direktīvas 2006/112/EK ( 4 ) X pielikuma B daļas 10. punktā (pasažieru transports).

▼B

2. pants

Šis lēmums ir adresēts Igaunijas Republikai.